OpenLLM-France/wikimedia huggingface dataset:
# Pauline Étienne

Pauline Étienne (26 de juny de 1989) és una actriu belga. Entre les seves pel·lícules destacades cal esmentar Le Bel Âge i Silent Voice, per la quals va guanyar el premi Lumières a la millor actriu revelació el 2010.

## Vida i carrera professional

Pauline Étienne va créixer a Ixelles. Aviat va tenir un fort interès pel teatre i la música i es va incorporar a un taller de teatre durant la seva adolescència.
Als 18 anys, va debutar a la pantalla amb un paper menor a la pel·lícula Élève libre dirigida per Joachim Lafosse. El seu moment revelador va arribar amb Le Bel Âge en què va actuar davant de Michel Piccoli i amb la qual va guanyar el premi d'actriu al Festival international des jeunes réalisateurs de Saint-Jean-de-Luz.
El seu treball a Qu'un seul tienne et les autres suivront, dirigit per Léa Fehner, li va permetre guanyar el premi Lumière a la millor actriu revelació de 2010, i també l'Étoile d'or de la presse a la millor revelació femenina. El 2013 va aparèixer en una nova versió de la pel·lícula de l'obra de Denis Diderot La religiosa. El 2020 va assumir un dels papers protagonistes a la sèrie de televisió de Netflix Into the Night.

## Filmografia
### Pel·lícules

* 2008: Private Lessons dirigida per Joachim Lafosse - Delphine
* 2009: Le Bel Âge dirigida per Laurent Perreau - Claire
* 2009: Silent Voice dirigida per Léa Fehner - Laure
* 2010: Black Heaven dirigida per Gilles Marchand - Marion
* 2012: Paradis perdu dirigida per Ève Deboise - Lucie
* 2013: The Nun, dirigida per Guillaume Nicloux - Suzanne Simonin
* 2013: 2 Autumns, 3 Winters dirigida perSébastien Betbeder - Lucie
* 2014: Eden dirigida per Mia Hansen-Løve - Louise
* 2014: Tokio Fiancée dirigida per Stefan Liberski - Amélie
* 2017: The Midwife

### Televisió

* 2011: Comment va la douleur ? dirigida per François Marthouret – Fiona
* 2011: Une vie française dirigida per Jean-Pierre Sinapi – Marie Blick
* 2016: The Bureau dirigida per Éric Rochant – Céline Delorme
* 2016: Public Enemy – Jessica
* 2020: Into the Night dirigida per Inti Calfat i Dirk Verheye – Sylvie Bridgette Dubois

## Referències

* ↑ theguardian.com 3 novembre 2013
# Museu Etnogràfic Vallhonrat

El Museu Etnogràfic Vallhonrat és un museu de Rubí creat el 1962. Entre les 8.000 peces del museu destaquen unes escultures africanes de la cultura Fang, un estri precolombí o dos quadres representatius de l'artista Pons Cirac. El 2014 el propietari era l'empresari Pere Vallhonrat.
L'entitat va ser guardonada amb la Creu de Sant Jordi l'any 2019 "per l'ingent treball de col·leccionisme, conservació i exposició, començat per Miquel Vallhonrat i Brau fa gairebé seixanta anys, i continuat ininterrompudament pels seus hereus, inicialment amb peces de la família de començament del segle xviii. Al llarg de la seva dilatada trajectòria, la Fundació ha esdevingut un referent cultural indiscutible de Rubí i de Catalunya, especialment pel que fa a la protecció, la difusió i la promoció del patrimoni històric de la ciutat vallesana i del nostre país".

## Referències

* ↑ «El Museu Etnogràfic Vallhonrat, al programa Espai Terra de TV3». [Consulta: 1r maig 2019].
* ↑ «L'Ajuntament i el Museu Vallhonrat consoliden la seva col·laboració mitjançant un conveni — Ajuntament de Rubí». Arxivat de l'original el 2019-05-01. [Consulta: 1r maig 2019].
* ↑ «Pere Vallhonrat: ‘El món industrial ha estat bastant oblidat pel govern local, però els últims anys ja no’ – Cecot Rubí». [Consulta: 1r maig 2019].
* ↑ «El Govern distingeix amb la Creu de Sant Jordi 29 personalitats i 15 entitats». Web oficial de la Generalitat de Catalunya, 30-04-2019. [Consulta: 30 abril 2019].

## Enllaços externs

* Reportatge a TV3
# Abodíacum

Abodíacum o Auodíacum (en grec antic: Ἀβουδίακον) va ser una ciutat de Vindelícia que probablement seria la moderna Epfach vora el riu Lech, on encara es poden veure restes d'edificis romans.
Els Itineraris i la Tabula Peutingeriana no la fan coincidir amb el lloc de l'actual Epfach i alguns topògrafs situen Abodíacum al llogaret de Peisenberg, al vessant d'un turó amb el mateix nom, o a la zona de Rosenheim a Baviera.

## Referències

* ↑ Smith, William (ed.). «Abodiacum». Dictionary of Greek and Roman Geography (1854). [Consulta: 18 novembre 2023].
# 1G

1G (o 1-G) és l'abreviació per a la telefonia mòbil de primera generació. Aquests telèfons amb tecnologia analògica van ser llançats en la dècada de 1980. Aquests van continuar després del llançament comercial dels telèfons mòbils de segona generació. La major diferència entre el 1G i el 2G és que el 1G és analògic i el 2G és digital; encara que els dos sistemes usen sistemes digitals per connectar les bases de ràdio a la resta del sistema telefònic, la trucada és xifrada quan s'usa 2G.
Un dels estàndards de 1G és el NMT (de l'anglès Nordic Mobile Telephone), usat inicialment als països nòrdics, i després també a Holanda, Europa de l'Est i Rússia, entre d'altres. Uns altres inclouen el AMPS usat en els Estats Units, TACS (de l'anglès Total Access Communications System) en el Regne Unit, C-450 a Alemanya Oriental, Portugal i el Sud d'Àfrica, TMA a Espanya, Radiocom 2000 a França i RTMI a Itàlia. Al Japó es van implementar múltiples sistemes; tres estàndards, TZ-801, TZ-802, TZ-803, desenvolupats per NTT, amb un sistema de competència operat per DDI usant l'estàndard JTACS.
Anteriorment a aquestes tecnologies es va utilitzar el grup de tecnologies 0G als Estats Units, Canadà, Finlàndia, Suècia, Dinamarca, Espanya, Filipines, Jamaica, Cuba, Xile, etc.

## Vegeu també

* Telefonia mòbil 2G
* Telefonia mòbil 3G
* Telefonia mòbil 4G
* WWAN

## Referències

* ↑ La inversión extranjera: en América Latina y el Caribe (en castellà). United Nations Publications, 31/10/2008, p. 133. ISBN 978-92-1-323173-9.
* ↑ «Telefonía Móvil Transmisión y redes de Datos» (pdf) (en castellà). Universitat de Huelva, 10 - VII - 2002. [Consulta: 24 octubre 2015].

## Enllaços externs

* Glossary: 1G - First Generation wireless technology Arxivat 2013-01-03 at Archive.is
* Glossary: Detailed Description on 1G Technology
| Precedit per: 0G | Generacions de telefonia mòbil | Succeït per: 2G |
# A Corner in Wheat

A Corner in Wheat és una pel·lícula muda de la Biograph dirigida per D.W. Griffith i protagonitzada per Frank Powell i Henry B. Walthall, entre d'altres. La pel·lícula està basada parcialment en la novel·la “The Octopus“ de Frank Norris. La pel·lícula es va estrenar el 13 de desembre de 1909. El 1994, el National Film Registry de la Biblioteca del Congrés dels Estats Units la va seleccionar per a la seva preservació degut al seu interès cultural, històric o estètic.

## Argument

Un especulador capitalista sense escrúpols decideix acaparar el mercat mundial del blat establint un control total sobre els mercats. Això duplica el preu del pa, i provoca que molta gent, fins i tot els productors del gra caigui en la pobresa. La pel·lícula, amb el seu muntatge, contrasta la vida dels productors de blat amb la d'aquells que especulen amb la seva venda. Al final, l'especulador acaba afogat dins una sitja de blat-

## Repartiment

* Frank Powell (el rei del blat)
* James Kirkwood, Sr. (el granger pobre)
* Linda Arvidson (la dona del granger pobre)
* Henry B. Walthall (l'ajudant del rei del blat)
* Grace Henderson (la dona del rei del blat)
* W. Chrystie Miller (el pare del granger pobre)
* Gladys Egan
* Blanche Sweet
* Kate Bruce
* Charles B. Craig
* Edward Dillon
* Frank Evans
* Robert Harron
* Ruth Hart
* Owen Moore
* Mack Sennett
* Gertrude Robinson
* Dorothy West

## Referències

* 1 2 «A corner in wheat» (en anglès). Biblioteca del Congrés dels Estats Units. [Consulta: 9 setembre 2019].
* ↑ Fusco, Katherine. Silent Film and U.S. Naturalist Literature: Time, Narrative, and Modernity (en anglès). Routledge, 2016-03-17. ISBN 9781317293194.
* ↑ «Calendar of the week’s licensed releases». The Film Index IV, 52, 18-12-1909, pàg. 7.
* ↑ «Complete National Film Registry Listing» (en anglès). Film Registry of the National Film Preservation Board (Library of Congress). [Consulta: 22 març 2021].
* ↑ Gaudreault, André. American Cinema, 1890-1909: Themes and Variations (en anglès). Rutgers University Press, 2009, p. 242-3. ISBN 9780813544434.
* ↑ «A Corner in Wheat». The Film Index IV, 52, 18-12-1909, pàg. 7.

## Enllaços externs

* A Corner in Wheat al catàleg de l'American Film Institute
* Pel·lícula completa a la Biblioteca del Congrés dels Estats Units
# A Fool’s Awakening

A Fool's Awakening és una pel·lícula muda dirigida per Harold M. Shaw i protagonitzada per Mary Alden i Lionel Belmore, entre d'altres. La pel·lícula, basada en la novel·la “The Tale of Triona” (1912) de William John Locke, es va estrenar el 28 de gener de 1924. En el seu moment no va tenir gaire bones crítiques.

## Argument

John Briggs és un anglès que treballa com a xofer a Rússia. En esclatar la revolució de 1917, intenta marxar del país i durant la fugida es troba el cadàver d'un oficial. Entre les seves possessions té un diari personal que l'identifica com Alexis Triona. El diari descriu les vicissituds de l'oficial entre els boltxevics. Quan arriba a Anglaterra continua treballant com a xofer però en els seus temps lliures es dedica a escriure. Davant la negativa de diferents editors a publicar les seves històries decideix utilitzar el diari de Triona i fer-se passar per ell. L'èxit és rotund i de cop esdevé un escriptor famós. Es casa amb una rica hereva, Olivia Gale però aquesta acaba descobrint la seva verdadera identitat per lo que l'abandona. Al final escriu una novel·la d'èxit amb el seu nom verdader i aconsegueix reconcialiar-se amb la seva dona.

## Repartiment

* Mary Alden (Myra)
* Harrison Ford (John Briggs)
* Enid Bennett (Olivia Gale)
* Lionel Belmore (Herbert Lorington)
* Edward Connelly (Blandon)
* Mark Fenton (Wainwright)
* Alec B. Francis (major Oliphant)
* Pauline French (Lady Ordwynne)
* D.R.O. Hatswell (Bobby Walton)
* Lorimer Johnston (coronel Onslow
* Harry Northrup (Hargrave Mavenna)
* Arline Pretty (Lydia Mainwaring)
* Evelyn Sherman (Miss Oliphant)
* John St. Polis (tinent Wedderburn)

## Referències

* ↑ «“The Fools Awakening”». The Film Daily XXVII, 28, 03-02-1924, pàg. 9.
* ↑ «Metro announces new releasing list». Exhibitor’s Trade Review, 29-12-1923, pàg. 15.
* ↑ «A Fool's Awakening» (en anglès). Amirican FIlm Institute Catalog. [Consulta: 8 gener 2020].
* ↑ «Laurence Reid “Fool's Awakening”». Motion Picture News, 16-02-1924, pàg. 759.
* ↑ «“Fool's awakening” to be january release». Motion Picture News, 26-01-1924, pàg. 372.

## Enllaços externs

* “A Fool's Awakening” al catàleg de l'American Film Institute
# A tu lado

A tu lado va ser un talk show de televisió emès per la cadena espanyola Telecinco, entre l'11 de febrer de 2002 i el 6 de juliol de 2007.
S'emetia de dilluns a divendres a la tarda. Va començar com un talk-show per competir amb Sabor a ti d'Ana Rosa Quintana, emès a Antena 3, però es va centrar en tractar temes del cor després de l'auge de Gran Hermano. El format era presentat per Emma García i els seus col·laboradors més destacats van ser "Felisuco", Aída Nízar, Lydia Lozano, Kiko Matamoros, Kiko Hernández, Ania Iglesias, Raquel Bollo, Antonio David Flores, Mila Ximénez, Karmele Marchante, o Carmina Ordóñez, (aquesta última fins al 22 de juliol de 2004 en morir l'endemà), entre d'altres.
El programa va finalitzar el 6 de juliol de 2007, després de més de 5 anys en antena i amb bons resultats d'audiència. La decisió va ser presa pel fet que es volia renovar les tardes de Telecinco.

## Equip tècnic

* Producció: Martingala i Atlas.
* Direcció i coordinació:

### Presentadors

| | Informació | Duració |
| Emma García | Presentadora de televisió | (2002-2007) |
| Félix Álvarez | Humorista i presentador de televisió | (2002-2007) |

### Col·laboradors

| | Notes | Durada |
| Carmina Ordóñez | Exdona de Paquirri | (2003 - 2004) |
| Mayte Zaldívar | Exdona de Julián Muñoz | (2004 - 2006) |
| Raquel Bollo | Exdona de Chiquetete | (2002 - 2007) |
| Antonio David Flores | Exmarit de Rocío Carrasco | (2004 - 2007) |
| Mila Ximénez | Exdona de Manolo Santana | (2002 - 2007) |
| Kiko Matamoros | Tertulià, representant de famosos i excunyat de Mar Flores | (2002 - 2007) |
| Kiko Hernández | Ex-concursant de GH 3 i tertulià | (2002 - 2007) |
| Aída Nízar | Ex-concursant de GH 5 | (2005 - 2007) |
| Ania Iglesias | Ex-concursant de GH 1 | (2003 - 2005) |
| Karmele Marchante | Periodista del cor | (2002 - 2007) |
| Txumari Alfaro | Presentador de televisió i expert en medicina natural | (2005) |
| Lydia Lozano | Periodista del cor | (2002 - 2007) |

## Premis i nominacions
### TP d'Or

| Any | Categoria | Resultat |
| 2004 | Presentadora (Emma García) | Nominada |
| 2004 | Millor magazín | Guanyador |
| 2003 | Presentadora (Emma García) | Guanyadora |
| 2003 | Millor magazín | Guanyador |
| 2002 | Presentadora (Emma García) | Guanyadora |
| 2002 | Millor magazín | Guanyador |

## Referències

* ↑ El 'fiestorro' con el que Emma García se estrenó en 'A tu lado' hace 17 años al web de Telecinco.
* ↑ Telecinco estrena "A tu lado", un talk show intergeneracional e interactivo, vertele.eldiario.es, 9 de febrer de 2002
* ↑ ¿Se acuerda de 'A tu lado'? El magacín con el que debutó Emma García en Telecinco, El Español, 20 de juliol de 2019
* ↑ «A tu lado», el programa que lanzó a la fama a Emma García, ABC, 29 d'octubre de 2018
* ↑ El último programa de 'A tu lado' fue hace 11 años y nos dejó grandes momentazos, telecinco.es
# Terpatunik

El Terpatunik fou un districte de Vaspurakan, on va exercir el poder la família de nakharark dels Terpatuní.
Limitava al nord amb el Kulanovit; a l'est amb el gran Albag; a l'oest amb l'Ervanduniq i l'Andzevatxik; i al sud amb l'Ake.
# Danilo Hondo

Danilo Hondo (Guben, 4 de gener de 1974 és un ciclista alemany, professional des del 1997 al 2014.
En el seu palmarès hi ha una seixantena de victòries, destacant dues etapes del Giro d'Itàlia i el campionat nacional en ruta de 2002.
El 2005 fou implicat en un cas de dopatge en donar positiu per carfedon a la Volta a Múrcia. Això li va suposar ser acomiadat de l'equip i ser sancionat per un any.

## Palmarès en pista

* 1994
** Campió del món de persecució per equips (amb Andreas Bach, Guido Fulst i Jens Lehmann)
* 2010
** 1r als Sis dies de Zuric (amb Robert Bartko)

## Palmarès en ruta

* 1998
** Vencedor de 5 etapes del Sachsen-Tour
** Vencedor d'una etapa de la Volta a Xile
** Vencedor d'una etapa de la Cursa de la Pau
** Vencedor d'una etapa del Hessen-Rundfahrt
* 1999
** Vencedor de 3 etapes de la Cursa de la Pau
* 2000
** Vencedor de 2 etapes de la Cursa de la Pau
* 2001
** 1r al Tour de Berna
** Vencedor de 2 etapes al Giro d'Itàlia
** Vencedor d'una etapa dels Tres dies de La Panne
** Vencedor d'una etapa de la Volta al País Basc
* 2002
** Campió d'Alemanya en ruta
** Vencedor d'una etapa de la Volta a Catalunya
** Vencedor d'una etapa del Hessen-Rundfahrt
** Vencedor d'una etapa del Rheinland-Pfalz Rundfahrt
* 2003
** Vencedor de 2 etapes de la Cursa de la Pau
* 2004
** 1r al Gran Premi Bruno Beghelli
** Vencedor de 4 etapes de la Niedersachsen-Rundfahrt
** Vencedor d'una etapa de la Volta a Catalunya
** Vencedor d'una etapa dels Tres dies de La Panne
** Vencedor d'una etapa dels Quatre dies de Dunkerque
* 2005
** Vencedor de 2 etapes de la Volta a Múrcia
* 2006
** 1r a l'Omloop van de Vlaamse Scheldeboorden
** 1r al Neuseen Classics – Rund um die Braunkohle
** Vencedor de 2 etapes de la Cursa de la Pau
** Vencedor de 2 etapes del Circuito Montañés
** Vencedor d'una etapa del Sachsen-Tour
** Vencedor d'una etapa del Regio-Tour
* 2008
** Vencedor d'una etapa del Tour de Langkawi
* 2009
** 1r a la Praga-Karlovy Vary-Praga
** Vencedor d'una etapa de la Volta a Portugal
** Vencedor d'una etapa de la Cursa de la Solidaritat Olímpica
* 2010
** Vencedor d'una etapa del Giro a Sardenya

### Resultats al Tour de França

* 2002. 104è de la classificació general
* 2004. 106è de la classificació general
* 2010. 135è de la classificació general
* 2011. 109è de la classificació general
* 2012. 86è de la classificació general

### Resultats al Giro d'Itàlia

* 2001. 91è de la classificació general. Vencedor de 2 etapes
* 2002. Abandona
* 2008. 104è de la classificació general
* 2010. No surt (19a etapa)
* 2011. No surt (13a etapa)
* 2013. 96è de la classificació general
* 2014. 114è de la classificació general

### Resultats a la Volta a Espanya

* 1999. 90è de la classificació general
* 2000. Abandona
* 2001. 93è de la classificació general
* 2010. 108è de la classificació general

## Referències

* ↑ Danilo Hondo cumplió sanción impuesta por dopaje Arxivat 2006-05-29 a Wayback Machine. a deportes.com (29 de març de 2006)

## Enllaços externs

* Fitxa de Danilo Hondo a sitiodeciclismo.net
# Gabriel Fiol Gomila

Gabriel Fiol Gomila (es Castell, 27 de desembre de 1950) és un exjutge menorquí. Va ser magistrat i president de la sala contenciosa administrativa del Tribunal Superior de Justícia de les Illes Balears (TSJIB). És conegut perquè fou l'únic jutge de l'Estat espanyol que va dictar pràcticament totes les seves sentències en català.
Es va llicenciar en Dret a la Universitat de Barcelona l'any 1973 i va exercir breument com a advocat a Sabadell l'any següent. El 1976 va superar les oposicions per a jutge i va començar la seva carrera judicial a Ripoll. Després es va traslladar al jutjat de Maó i l'any 1983 va ascendir com a magistrat al Jutjat de Primera Instància de Palma i l'any 1989 va entrar al TSJIB, on va exercir-ne fins a la seva jubilació forçosa en 2022.

## Referències

* 1 2 3 4 Camps, Esperança. «Gabriel Fiol: “Com a magistrat ho feia tot en català. No s'havia vist mai enlloc”». VilaWeb, 08-01-2023. [Consulta: 9 gener 2023].
* ↑ Ripoll, Pilar. «Fiol: «El jutge té dret a expressar-se en la llengua oficial que vulgui»». DBalears, 08-02-2000. [Consulta: 9 gener 2023].
* ↑ Mestre, J. F. «Gabriel Fiol: «Soy el único juez de toda España que redacto todos los escritos únicamente en catalán»» (en castellà). Diario de Mallorca, 24-12-2022. [Consulta: 9 gener 2023].
* 1 2 3 Administración de Justicia «Gabriel Fiol Gomila» (en castellà). Presidencia Sala CA TSJ Baleares [Palma], 2018 [Consulta: 9 gener 2023].
# Pietro Rava

Pietro Rava (Cassine, 21 de gener de 1916 - Torí, 5 de novembre de 2006) fou un futbolista i entrenador de futbol italià.
Com a futbolista jugà a la posició de defensa. Jugà a clubs com US Alessandria (1928-35, 1946-47), Juventus FC (1935-46, 1947-50) i Novara Calcio (1950-51). Guanyà dues copes d'Itàlia els anys 1937/38 i 1941/42 i dos scudettos, 1934/35 i 1949/50. Fou capità de la Juventus entre 1947 i 1950. Disputà un total de 352 partits a la Serie A (inclosos 303 per la Juventus), marcant 15 gols.
Amb la selecció italiana disputà 30 partits entre 1936 i 1946, perdent un únic partit i essent-ne capità el 1940. Guanyà la medalla d'or als Jocs Olímpics de 1936 i el campionat del món el 1938. Juntament amb Alfredo Foni, Sergio Bertoni, i Ugo Locatelli, Rava és un dels únics quatre italians que han guanyat ambdues competicions, els Jocs Olímpics i el Mundial.
Com a entrenador dirigí a la Sampdoria, Palermo, Calcio Padova, Monza, Alessandria, Novara Calcio, Carrarese, i AC Cuneo.
Rava fou el darrer dels campions del 1938 en morir, fet que succeí el 5 de novembre de 2006.

## Palmarès

* Lliga italiana de futbol: 1934-35, 1949-50
* Copa italiana de futbol: 1937-38, 1941-42
* Jocs Olímpics: 1936
* Copa del Món de futbol: 1938

## Referències

* ↑ «Pietro RAVA». FIFA. Arxivat de l'original el 3 d'abril 2016. [Consulta: 4 gener 2016].
* 1 2 «Addio Rava, Mondiale nel 1938». La Gazzetta dello Sport, 05-11-2016. [Consulta: 4 gener 2016].

## Enllaços externs

* (italià) Perfil a www.tifonet.it - Recuperat Novembre 2006. Arxivat 2007-03-12 a Wayback Machine.
* Estadístiques a www.myjuve.it - Recuperat Novembre 2006.
* Pietro Rava - International Appearances - www.rsssf.com - by Roberto Di Maggio, RSSSF.
* Perfil a DatabaseOlympics.com
# 1735
## Esdeveniments

* Es publica el Systema Naturae, de Carl von Linné.
* Estrena de l'òpera Alcina

## Naixements

* 23 d'octubre, Lorena (França): Louis Antoine de Poirot fou un jesuïta francès, pintor, missioner a la Xina (m. 1813).
* 30 d'octubre, Braintree, Massachusetts (Amèrica britànica): John Adams, 2n president dels Estats Units.

## Necrològiques

* 23 d'abril, Valènciaː María Egual Miguel, poeta i dramaturga valenciana (n. 1655).

## Referències

* ↑ Winton Dean, (2006), Òperes de Handel, 1726–1741, Woodbridge: Boydell Press, ISBN 1-84383-268-2.
* ↑ «Anna María Egual y Miguel». Real Academia de la Historia. [Consulta: 16 gener 2021].
# Hot Tub Cinema

Hot Tub Cinema és una experiència cinematogràfica cinematic creada el 2012.
Creats per Asher Charman, els esdeveniments combinen pel·lícules populars amb banyera d'hidromassatge, sovint en espais poc habituals com els terrats, fàbriques antigues o estacions de tren abandonades (com l’antiga estació de metro de Shoreditch, Londres). A més de veure una pel·lícula, els cinèfils tenen l’oportunitat de celebrar-la després de la pel·lícula amb una festa dirigida per VJ.
A més d’espectacles a Londres, s'han celebrat esdeveniments de Hot Tub Cinema a la Ciutat de Nova York, Eivissa, i a diverses ciutats del Regne Unit.
A més dels espectacles regulars, Hot Tub Cinema també ha participat en diversos llançaments de cinema i televisió, com ara una presentació puntual de Spring Breakers que va incloure una aparició de l'escriptor / director Harmony Korine. Celebrat en un parc de bombers abandonat al sud de Londres, a més de la pel·lícula i els convidats posteriors podrien experimentar recreacions d’escenes icòniques a tot el recinte.
També van crear un esdeveniment per al llançament en DVD de The Walking Dead, que incloïa un esquirol rostit (real) i una banyera plena de sang i extremitats.

## Referències

* 1 2 «Lovely bubbly: take a dip at the Hot Tub Cinema». The Evening Standard.
* ↑ «Hot Tub Cinema goes underground». Time Out Blog.
* ↑ «Hot Tub Cinema series makes a splash in Brooklyn». New York Post.
* ↑ «NEWS - Hot Tub Cinema Party at Ibiza Rocks». Ibiza Spotlight.
* ↑ «Prepare for the sequel: Hot tub cinema is coming back to Bristol». Bristol Post. Arxivat de l'original el 2015-06-24. [Consulta: 23 juny 2015].
* ↑ https://www.youtube.com/watch?v=LEi692I_14g
* ↑ https://www.facebook.com/media/set/?set=a.582125798510345.1073741826.161577853898477&type=3